《拟古 其一》
宋代·吕本中

狡兔死三窟，老松坚百寻。物生各有愿，共此分寸阴。

荒城六月旱，长江三日霖。稻苗不遂死，幸无蟊贼侵。

皇天不私覆，一语销百壬。先王典刑在，落落传至今。

愿以小人腹，而为君子心。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。